पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन का उल्लंघन कर बिना कारण बाजार में घूमते मिले लोगों के खिलाफ कार्रवाई करते हुए पुलिस ने पिछले महीने 4211 वाहन चालकों के खिलाफ कार्रवाई कर 10 लाख 19 हजार 650 रुपए का जुर्माना वसूला। कार्रवाई के लिहाज से थाना कोतवाली पुलिस पहले नंबर पर रही। कोतवाली पुलिस टीम ने कोविड गाइड लाइन की पालना में बगैर जरूरी काम घूमते पाए जाने पर 610 वाहन चालकों के खिलाफ कार्रवाई कर 2 लाख 27 हजार रुपए का जुर्माना वसूला।
इसके अलावा सोमवार को बगैर जरूरी काम घूमते पाए जाने पर 4 लोगों को पकड़ कर एसडीएम के आदेश पर क्वारेंटाइन किया है। थानाधिकारी रामकिशन यादव ने बताया कि सोमवार को रेड अलर्ट जन अनुशासन पखवाड़ा का उल्लंघन करते पाए जाने, बिना किसी कारण के बाजार में घूमने एवं कोरोना वायरस फैलाने में सहायक होने के मद्देनजर चार व्यक्तियों को गिरफ्तार किया।
पकड़े गए चारों आरोपियों ओम प्रकाश पुत्र दीपचंद लोधा निवासी मुकुंदपुरा कुम्हेर, हनीफ पुत्र सदन निवासी मोहल्ला गोपालगढ़, पाल सिंह पुत्र श्रीपत लोधा निवासी मुकुंदपुरा कुम्हेर एवं सनी पुत्र राजेश हरिजन हरिजन बस्ती कुम्हेर गेट को एसडीएम दामोदर सिंह गुर्जर के समक्ष पेश किया जहां से उनके निर्देश पर चारों आरोपियों को क्वारेंटाइन किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn